# C:\Users\Amanda.Saleniece\Desktop\VIAA_ERAF_1.jpg

# **Pētniecības pieteikumu administratīvās un atbilstības vērtēšanas vadlīnijas un metodika**

# **1. Ievads (*jeb preambula*)**

Viena no Latvijas zinātnes sistēmas būtiskākajām problēmām ir cilvēkresursu novecošanās. Lai šo problēmu risinātu, Eiropas Reģionālā attīstības fonda ietvaros ir paredzēts sniegt atbalstu pēcdoktorantūras pētniecībai (turpmāk – SAM MK noteikumi)[[1]](#footnote-1), veicinot doktora grādu ieguvušo pēcdoktorantu palikšanu nozarē, attīstot viņu prasmes un palielinot zinātnisko kapacitāti, nodrošinot pēcdoktorantu karjeras uzsākšanas iespējas zinātniskajās institūcijās vai pie komersantiem, kā arī sekmējot pēcdoktorantu pētniecības kompetenču pilnveidošanu un iesaisti starptautiskajā zinātniskajā sadarbībā. Finansējumu varēs saņemt pētniecības pieteikumi, kas sniedz ieguldījumu Viedās specializācijas stratēģijas[[2]](#footnote-2) (turpmāk – VSS) mērķu sasniegšanā, izaugsmes prioritāšu īstenošanā vai specializācijas jomu attīstībā:

|  |  |  |
| --- | --- | --- |
| **Tautsaimniecības transformācijas virzieni** | **Izaugsmes prioritātes** | **Viedās specializācijas jomas** |
| 1. Ražošanas un eksporta struktūras maiņa tradicionālajās tautsaimniecības nozarēs | ***1.prioritāte:***  Efektīvāka pirmapstrādes produktu izmantošana augstākas pievienotās vērtības produktu ražošanai, jaunu materiālu un tehnoloģiju radīšana un pielietošanas dažādošana. Netehnoloģisko inovāciju un Latvijas radošās industrijas potenciāla plašāka izmantošana tautsaimniecības nozaru augstākas pievienotās vērtības produktu un pakalpojumu ražošanai. | **1. Zināšanu-ietilpīga bio-ekonomika**  **2. Biomedicīna, medicīnas tehnoloģijas, biofarmācija un biotehnoloģijas**  **3. Viedie materiāli, tehnoloģijas, un inženiersistēmas**  **4.Viedā enerģētika**  **5.Informācijas un komunikāciju tehnoloģijas** |
| 1. Nākotnes izaugsmes nozares, kurās eksistē vai var rasties produkti un pakalpojumi ar augstu pievienoto vērtību | ***2.prioritāte:***  Tādas inovācijas sistēmas izveide, kas nodrošina atbalstu jaunu produktu un tehnoloģiju radīšanai esošo nozaru un starpnozaru ietvaros, kā arī jaunām nozarēm ar augstu izaugsmes potenciālu, kas balstītas uz izaugsmi noteicošajām atslēgtehnoloģijām un, kas nodrošina efektīvu jaunu produktu/ pakalpojumu identifikāciju sistēmu, un kas spēj atrast un sniegt atbalstu jaunu produktu radīšanai gan esošo nozaru un starpnozaru ietvaros, gan arī veidot jaunas nozares ar augstu izaugsmes potenciālu. |
| 1. Nozares ar nozīmīgu horizontālo ietekmi un ieguldījumu tautsaimniecības transformācijā. | ***3.prioritāte:***  Energoefektivitātes paaugstināšana, kas ietver jaunu materiālu radīšanu, ražošanas procesu optimizāciju, tehnoloģisko jauninājumu ieviešanu, alternatīvo energoresursu izmantošanu u.c. risinājumus. |
| ***4.prioritāte:***  Modernas un mūsdienu prasībām atbilstošas IKT sistēmas attīstība privātajā un valsts sektorā. |
| ***5.prioritāte:***  Moderna un nākotnes darba tirgus prasībām atbilstoša izglītības sistēma, kas veicina tautsaimniecības transformāciju un VSS prioritāšu īstenošanai nepieciešamo kompetenču, uzņēmējspējas un radošuma attīstību visos izglītības līmeņos. |
| ***6.prioritāte:***  Attīstīta zināšanu bāze (fundamentālā zinātne un zinātnes infrastruktūra) un cilvēkkapitāls zināšanu jomās, kurās Latvijai ir salīdzinošās priekšrocības un kas ir nozīmīgas tautsaimniecības transformācijas procesā: zināšanu jomās, kas saistītas ar viedās specializācijas jomām (1) zināšanu-ietilpīga bioekonomika, (2) biomedicīna, medicīnas tehnoloģijas, biofarmācija un biotehnoloģijas, (3) viedie materiāli, tehnoloģijas un inženiersistēmas, (4) viedās enerģētikas, un (5) IKT, kā arī EK identificētajās atslēgtehnoloģijās (nanotehnoloģijas, mikro un nano-elektronika, fotonika, advancētie materiāli un ražošanas sistēmas, biotehnoloģijas). |
| ***7.prioritāte:***  Teritoriju esošo resursu apzināšana un specializācija, izvirzot perspektīvās ekonomiskās attīstības iespējas un virzienus, t.sk. vadošos un perspektīvos uzņēmējdarbības virzienus pašvaldības teritorijās. |

Finansējumu paredzēts piešķirt LR Zinātnisko institūciju reģistrā reģistrētai zinātniskai institūcijai vai komersantam individuāla pētniecības pieteikuma īstenošanai, kas ietver mācības un tīklošanās pasākumus. Pētniecības pieteikumu īstenos pēcdoktorants – Latvijas vai ārvalstu zinātnieks, kas doktora grādu ieguvis ne vairāk kā piecus gadus pirms pētniecības pieteikuma iesniegšanas termiņa Latvijas Republikas zinātniskā institūcijā vai augstskolā, vai pie komersanta, kas uzņem un nodrošina pieeju infrastruktūrai vai cilvēkresursiem pētniecības pieteikumu ietvaros nepieciešamo pētījumu īstenošanai. Pētniecības pieteikumu var īstenot partnerībā ar ārvalsts vai Latvijas zinātnisko institūciju vai augstskolu, vai komersantu. Finansējums tiks piešķirts fundamentālo un rūpniecisko pētījumu veikšanai. Pētniecības pieteikuma ietvaros var īstenot arī zināšanu un tehnoloģiju pārnesi, tehnoloģiju tiesību aizsardzību uz pētījuma izstrādes laikā radīto rūpnieciskā īpašuma objektu, pēcdoktoranta kompetenču pilnveidi, dalību starptautiskā mobilitātē un tīklošanās aktivitātēs.

# **2. Vērtēšanas mērķis**

Vērtēšanas mērķis ir veikt administratīvo un atbilstības vērtēšanu, lai atlasītu un nodotu tālākai zinātniskās kvalitātes vērtēšanai tos pētniecības pieteikumus, kuri atbilst administratīviem kritērijiem un Ministru kabineta noteikumos definētajam pēcdoktorantūras atbalsta mērķim.

# **3. Ekspertu atlase**

3.1. Pētniecības pieteikumu administratīvo un atbilstības vērtēšanu veic Vērtēšanas komisijas apstiprināti no Valsts izglītības attīstības aģentūras Zinātnes, pētniecības un inovāciju politikas atbalsta departamenta darbinieku vidus nozīmēti eksperti (turpmāk – departamenta eksperti).

3.2. Katra pētniecības pieteikuma administratīvai un atbilstības vērtēšanai tiek piesaistīti 2 departamenta eksperti. Viens no viņiem tiek noteikts par galveno ekspertu jeb referentu (turpmāk referents), kurš ir atbildīgs par konsolidēta viedokļa formulēšanu.

3.3. Viens departamenta eksperts var veikt vairāku pētniecības pieteikumu administratīvo un atbilstības vērtēšanu un būt referents vairāku pētniecības pieteikumu konsolidētā vērtējuma izstrādē.

3.4. Departamenta ekspertam nedrīkst būt interešu konflikts attiecībā pret vērtējamo pētniecības pieteikumu. Pirms tiek uzsākta pētniecības pieteikuma vērtēšana, departamenta eksperts tiek iepazīstināts ar formāliem kritērijiem, kas identificē interešu konflikta esamību, kā arī tiek sniegta informācija par pēcdoktorantu un zinātnisko institūciju vai komersantu, kas ir iesniegušas pētniecības pieteikumu un ārvalstu vai Latvijas zinātniskajām institūcijām, augstskolām vai komersantiem, ar kuriem ir paredzēta sadarbība šajā pētniecības pieteikumā. Departamenta eksperts apliecina interešu konflikta neesamību, kā arī apliecina, ka informācija saistībā ar pētniecības pieteikuma saturu un tā vērtēšanu ir konfidenciāla un nevar tikt izpausta trešajām personām vai tikt izmantota departamenta eksperta paša interesēs. Ja departamenta eksperts pētniecības pieteikuma vērtēšanas laikā konstatē interešu konflikta esamību, kura nav konstatēta sākotnēji, viņš pārtrauc pieteikuma vērtēšanu un informē par to sekretariātu.

3.5. Pētniecības pieteikumu ekspertīze ir anonīma attiecībā pret pētniecības pieteikuma iesniedzēju un jebkurām trešajām personām.

# **4. Procedūra**

4.1. Pētniecības pieteikumu vērtēšana notiek atbilstoši šīm vadlīnijām. Departamenta eksperts ir tiesīgs konsultēties ar sekretariātu jebkurā jautājumā saistībā ar vērtējamo pētniecības pieteikumu vai vērtēšanas procedūru.

4.2. Pētniecības pieteikumu vērtēšana notiek, izmantojot Valsts izglītības attīstības aģentūras informācijas sistēmu. Informācijas sistēma satur šīs vērtēšanas vadlīnijas, iesniegtos un vērtējamos pētniecības pieteikumu iesniegumus, nodrošina vērtējumu saglabāšanu un komunikāciju starp sekretariātu, kā arī pētniecības pieteikuma konsolidētā vērtējuma izstrādē starp iesaistītajiem ekspertiem savā starpā.

4.4. Sekretariāts uzaicina izvēlētos departamenta ekspertus veikt konkrētu pētniecības pieteikumu ekspertīzi. Saņemot departamenta eksperta piekrišanu un apliecinājumu par interešu konflikta neesamību un konfidenciālas informācijas neizpaušanu, sekretariāts nodrošina viņam piekļuvi informācijas sistēmai.

4.4. Pētniecības pieteikumu administratīvā un atbilstības vērtēšana sastāv no diviem posmiem:

1) eksperta sākotnējā individuālā vērtējuma, atbilstoši visiem administratīvajiem un atbilstības vērtēšanas kritērijiem,

2) eksperta konsolidēta viedokļa formulēšana un apstiprināšana.

4.5. Veicot sākotnējo individuālo vērtējumu, departamenta eksperts dod vērtējumu un argumentē savu vērtējumu katrā no vērtēšanas kritērijiem. Pēc viena pētniecības pieteikuma sākotnējā individuālā vērtējuma ievietošanas informācijas sistēmā tas ir pieejams ekspertam, kurš sagatavo konsolidēto vērtējumu.

4.6. Pēc viena pētniecības pieteikuma sākotnējā individuālā vērtējuma ievietošanas informācijas sistēmā attiecīgā pētniecības pieteikuma vērtēšanā iesaistītais departamenta eksperts – referents izstrādā priekšlikumu ekspertu grupas konsolidētam viedoklim. Referents izstrādā konsolidēto viedokli un saskaņo to ar otru departamenta ekspertu.

Abu departamenta ekspertu konsolidētais viedoklis satur vērtējumu, vai konkrētajā kritērijā vērtējamā informācija ir pietiekama vai papildināma. Atsevišķos kritērijos eksperts dod vērtējumu, vai pētniecības pieteikums atbilst kritērijam, vai ir noraidāms. Argumentācijas daļā katrā no vērtēšanas kritērijiem jānorāda vērtējuma pamatojums. Abu departamenta ekspertu konsolidētais viedoklis kalpo par pamatu pētniecības pieteikuma noraidīšanai vai papildināšanai un/vai virzīšanai zinātniskās kvalitātes izvērtēšanai. Abu departamenta ekspertu konsolidētais viedoklis anonīmā formā bez departamenta ekspertu vārdiem ir pieejams pētniecības pieteikuma iesniedzējam.

**5. Vērtēšanas kritēriji un metodika**

**Vispārīgie nosacījumi pētniecības pieteikuma iesnieguma vērtēšanas kritēriju piemērošanai**:

* 1. Lai novērtētu atbilstību attiecīgajam pētniecības pieteikumu iesniegumu vērtēšanas kritērijam, departamenta ekspertam ir jāņem vērā gan attiecīgajās pētniecības pieteikuma iesnieguma sadaļās sniegtā informācija, gan arī visa pārējā pētniecības pieteikuma iesniegumā (iesnieguma veidlapas citās sadaļās un pielikumos) pieejamā informācija.
  2. Vērtējot pētniecības pieteikuma iesnieguma atbilstību pētniecības pieteikuma iesniegumu vērtēšanas kritērijiem, jāņem vērā tikai pētniecības pieteikuma iesniegumā (pētniecības pieteikuma iesnieguma veidlapā un pielikumos) pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto pētniecības pieteikuma iesniegumu. Tomēr, ja departamenta eksperta rīcībā ir kāda informācija, kas var ietekmēt pētniecības pieteikuma vērtējumu, jānorāda konkrēti fakti un informācijas avoti, kas pamato un pierāda departamenta eksperta sniegto informāciju.
  3. Vērtējot pētniecības pieteikuma iesniegumus, jāpievērš uzmanība pētniecības pieteikuma iesniegumā sniegtās informācijas saskaņotībai starp visām pētniecības pieteikuma iesnieguma sadaļām, kurās tā minēta. Ja informācija starp sadaļām nesaskan, ir jāizvirza nosacījums par papildu skaidrojuma sniegšanu pie tā kritērija, uz kuru šī nesakritība ir attiecināma.
  4. Pētniecības pieteikuma iesniegumu vērtēšanā izmantojami:
     1. SAM MK noteikumi;
     2. darbības programmas “Izaugsme un nodarbinātība” 1.1.1.specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.2.pasākuma “Pēcdoktorantūras pētniecības atbalsts” projektu iesniegumu atlases nolikums;
     3. Zinātnes, tehnoloģijas attīstības un inovācijas pamatnostādnes 2014.-2020.gadam;
     4. Viedo specializācijas jomu ekosistēmu analītiskie apraksti.
  5. Pētniecības pieteikuma iesnieguma vērtēšanā ir izmantoti divu veidu kritēriji:

P – Precizējamais kritērijs, kritērija neatbilstības gadījumā aģentūra pieņem lēmumu par pētniecības pieteikuma apstiprināšanu ar nosacījumu, ka pētniecības pieteikuma iesniedzējs nodrošina pilnīgu atbilstību kritērijam lēmumā noteiktajā laikā un kārtībā;

N – Neprecizējamais kritērijs, kritērija neatbilstības gadījumā finansējuma saņēmējs pieņem lēmumu par pētniecības pieteikuma noraidīšanu.

* 1. Pētniecības pieteikuma atbilstību vērtēšanas kritērijam departamenta eksperts raksturo ar vārdiem:

„Jā” – ja pētniecības pieteikums pilnībā atbilst kritērijam,

“Jā, ar nosacījumu” – ja kritērijs ir precizējams un pētniecības pieteikumā ir nepieciešami papildinājumi, lai tas atbilstu kritērijam,

„Nē” – ja pētniecības pieteikums neatbilst kritērija nosacījumiem, un kritērijs ir neprecizējams.

**PĒTNIECĪBAS pieteikumu administratīvās un atbilstības vērtēšanas metodika**

Apstiprināti Izglītības un zinātnes ministrijā, … … ….. rīkojums Nr….

|  |  |
| --- | --- |
| Darbības programmas nosaukums | Izaugsme un nodarbinātība |
| Prioritārā virziena numurs un nosaukums | 1. Pētniecība, tehnoloģiju attīstība un inovācijas |
| Specifiskā atbalsta mērķa numurs un nosaukums | * + 1. Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā |
| Pasākuma numurs un nosaukums | 1.1.1.2. Pēcdoktorantūras pētniecības atbalsts |
| Atbildīgā iestāde | Izglītības un zinātnes ministrija |

|  |  |  |  |  |
| --- | --- | --- | --- | --- |
| **1. ADMINISTRATĪVIE KRITĒRIJI** | | **Skaidrojums atbilstības noteikšanai** | **Kritērija ietekme uz lēmuma pieņemšanu**  **(P, N)** | |
| **Eksperta individuālais vērtējums** | **Konsolidētais vērtējums** |
| 1.1. | Pētniecības pieteikuma iesniedzējs pētniecības pieteikumu ir iesniedzis noteiktā termiņā. | **Vērtējums ir „Jā”,** ja pētniecības pieteikuma iesniedzējs pētniecības pieteikumu ir iesniedzis pētniecības pieteikuma pirmās atlases kārtas nolikumā noteiktajā termiņā.  Ja pētniecības pieteikuma iesniedzējs nav iesniedzis pētniecības pieteikuma pirmās atlases kārtas nolikumā noteiktajā termiņā, **vērtējums ir „Nē**”, noraidot pētniecības pieteikumu. | N | N |
| 1.2. | Pētniecības pieteikuma iesniedzējs un sadarbības partneris (ja attiecināms) atbilst Ministru kabineta noteikumos par specifiskā atbalsta mērķa īstenošanu pasākuma (turpmāk – SAM MK noteikumi)[[3]](#footnote-3) 20. un 22.punktā noteiktajām prasībām. | **Vērtējums ir „Jā”,** ja pētniecības pieteikuma iesniedzējs atbilst SAM MK noteikumu par specifiskā atbalsta mērķa īstenošanu 20.punktā pētniecības pieteikuma iesniedzējam izvirzītajām prasībām – Latvijas Republikas Zinātnisko institūciju reģistrā reģistrēta zinātniskā institūcija (turpmāk – zinātniskā institūcija) vai Latvijas Republikā reģistrēts sīkais (mikro), mazais, vidējais vai lielais komersants (turpmāk – komersants), kas nodrošina darba tiesiskās attiecības ar pēcdoktorantu un nodrošina pieeju infrastruktūrai un cilvēkresursiem pētniecības pieteikuma ietvaros nepieciešamo pētījumu īstenošanai. Pētniecības pieteikuma iesniedzējs un sadarbības partneris atbilst šādām SAM MK noteikumu 22.punktā izvirzītajām prasībām: uz tiem neattiecas līdzekļu atgūšanas rīkojums, kas minēts Komisijas Regulas Nr. [651/2014](http://eur-lex.europa.eu/eli/reg/2014/651?locale=LV) 1. panta 4. punkta "a" apakšpunktā; tie nav nonākuši finansiālās grūtībās atbilstoši šo noteikumu 2.6.apakšpunktā noteiktajam; ja kāda no nozarēm, kurā darbojas pētniecības pieteikuma iesniedzējs vai sadarbības partneris, nav atbalstāma, un pētniecības pieteikuma iesniedzējs vai sadarbības partneris pretendē uz pētniecības pieteikuma īstenošanu atbalstāmajā nozarē, pētniecības pieteikuma iesniedzējs pētniecības pieteikuma ietvaros skaidri nodala darbības atbalstāmajās nozarēs un ar to īstenošanu saistītās finanšu plūsmas no citu nozaru darbībām un finanšu plūsmām pētniecības pieteikuma īstenošanas laikā un trīs gadus pēc pētniecības pieteikuma īstenošanas, ja pētniecības pieteikuma iesniedzējs atbilst sīkā (mikro), mazā vai vidējā komersanta definīcijai, bet piecus gadus pēc pētniecības pieteikuma īstenošanas, ja tas atbilst lielā komersantu definīcijai vai, ja pētniecības pieteikuma iesniedzējs īsteno ar saimniecisko darbību nesaistītu pētniecības pieteikumu; ja pētniecības pieteikuma iesniedzējs veic gan saimnieciskas darbības, gan darbības, kam nav saimniecisks raksturs, tas nodala darbību veidus un to izmaksas, finansējumu un ieņēmumus tā, lai efektīvi novērstu saimnieciskās darbības šķērssubsidēšanu.  Ja pētniecības pieteikuma iesniedzējs pilnībā vai daļēji neatbilst SAM MK noteikumos par specifiskā atbalsta mērķa īstenošanu noteiktajām prasībām, **vērtējums ir „Nē**”, noraidot pētniecības pieteikumu. | N | N |
| 1.3. | Pētniecības pieteikuma veidlapa ir aizpildīta datorrakstā. | **Vērtējums ir „Jā”,** ja pētniecības pieteikuma veidlapa un tās pielikumi (turpmāk – pētniecības pieteikums) ir aizpildīti datorrakstā (izņēmums ir sadaļa, kurā pētniecības pieteikuma iesniedzēja atbildīgās amatpersonas vai tās pilnvarotās personas paraksta daļa ir aizpildīta rokrakstā).  Ja pētniecības pieteikuma iesniegums nav aizpildīts datorrakstā, **vērtējums ir „Jā, ar nosacījumu”**, vienlaikus nosakot nosacījumu pētniecības pieteikumu vai kādu tā daļu iesniegt datorrakstā. | P | P |
| 1.4. | Pētniecības pieteikuma iesniedzējam ir pietiekama aministratīvā, īstenošanas un finanšu kapacitāte pētniecības pieteikuma īstenošanai. | **Vērtējums ir „Jā”,** ja pētniecības pieteikuma veidlapā ir pietiekami raksturota pētniecības pieteikuma administratīvā, īstenošanas un finansiālā kapacitāte.  Administratīvā kapacitāte ir pietiekama, ja pētniecības pieteikumā ir iekļauta informācija par:  - pētniecības pieteikuma administrēšanai nepieciešamajiem speciālistiem, t.i., to ieņemamais amats, piemēram, pētniecības pieteikuma vadība (gadījumos, ja pētniecības pieteikuma iesniedzēja institūcija iesniedz vairākus pieteikumus un tiem ir plānota vienota vadība), personāldaļas vadītājs, grāmatvedis u.tml.;  - speciālistu pienākumiem pētniecības pieteikuma administrēšanā sadalījumā pa galvenajām funkcijām un skaidru funkciju saturisko atšķirību starp speciālistiem. Nav nepieciešama tāda detalizācija kā amatu aprakstos;   * pētniecības pieteikuma vadības sistēmu (t.i., kādas darbības plānotas, lai nodrošinātu sekmīgu pētniecības pieteikuma īstenošanu, kādi uzraudzības instrumenti plānoti pētniecības pieteikuma vadības kvalitātes nodrošināšanai un kontrolei u.tml.); * pētniecības pieteikuma ieviešanas sistēmu – apraksts par pētniecības pieteikuma ieviešanas sistēmu, t.i., kā plānota pētniecības pieteikuma īstenotāja (pēcdoktoranta), zinātniskā/tautsaimniecības nozares konsultanta, atbalsta personāla, un administrēšanas personāla sadarbība, kādi uzraudzības instrumenti plānoti pētniecības pieteikuma īstenošanas kvalitātes nodrošināšanai un kontrolei; * sadarbības partneru uzraudzības mehānismu, t.sk., kā pētniecības pieteikumu iesniedzējs īstenošanas laikā uzraudzīs un nodrošinās sniedzamo pakalpojumu kvalitatīvu izpildi (pieeja infrastruktūrai un cilvēkresursiem).   Pētniecības pieteikuma īstenošanas kapacitāte ir pietiekama, ja pētniecības pieteikumā ir iekļauta informācija:   * par pētniecības pieteikuma iesniedzēju, institūcijas darbības virzienu un jomām, institūcijas mērķi un vīziju (īsi var aprakstīt zinātniskās institūcijas stratēģiju); * institūcijas atbildīgās personas par pētniecības pieteikuma zinātnisko pētījumu (zinātniskā/tautsaimniecības nozares konsultants) vārds, uzvārds, amats, kvalifikācija, īss CV (pieredze ar pētniecības pieteikumu saistītajā pētniecības jomā); * galvenās pētnieciskās iekārtas, infrastruktūra un materiāli, tai skaitā pietiekami daudz telpu un nepieciešamā infrastruktūra un iekārtas (uzskaitīt tās), lai nodrošinātu piemērotu vidi pētījumiem, apmācību un zināšanu pārnesi, un darba vietu pēcdoktorantam; * iepriekšējā un pašreizējā pieredze pētniecības un mobilitātes programmās, norādot līdzīgus valsts vai starptautiskos pētniecības un mobilitātes projektus, kuros ir piedalījies vai pašlaik piedalās pētniecības pieteikuma iesniedzējs; * saistītās publikācijas un/vai izstrādāti pētījumu/inovāciju produkti (līdz piecām publikācijām vai pētījumu un inovāciju produktiem, kas izstrādātas pētniecības pieteikuma iesniedzēja institūcijā).   Pētniecības pieteikuma finanšu kapacitāte ir pietiekama, ja pētniecības pieteikumāraksturota pētniecības pieteikuma finansiālā kapacitāte, sniegta informācija par pieejamajiem finanšu līdzekļiem pētniecības pieteikuma īstenošanai - priekšapmaksai un līdzfinansējumam, ir norādīti citi finansēšanas avoti un pētniecības pieteikuma sinerģija ar citiem pētniecības projektiem (saskaņojot ar 2.5. punktu pētniecības pieteikuma iesniegumā), kas nodrošina finansējumu pēcdoktoranta zinātniskajam/tautsaimniecības nozares konsultantam un atbalsta personālam. Atbilstoši pētniecības pieteikuma veidam raksturota finansiālā kapacitāte un nepieciešamā finansējuma piesaiste:   * ar saimniecisku darbību nesaistīta pētniecības pieteikuma gadījumā pēc SAM MK noteikumu 42. punktā minētajam; * ar saimniecisku darbību saistīta pētniecības pieteikuma gadījumā atbilstoši SAM MK noteikumu 58. punktam.   Ja pētniecības pieteikuma iesniegums pilnībā vai daļēji neatbilst kādai no minētajām prasībām, **vērtējums ir „Jā, ar nosacījumu”**, vienlaikus nosakot atbilstošu nosacījumu precizēt pētniecības pieteikumu. | P | P |
| 1.5. | Pētniecības pieteikuma iesniedzējam un pētniecības pieteikuma sadarbības partnerim Latvijas Republikā pētniecības pieteikuma iesniegšanas dienā nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro.* | **Vērtējums ir „Jā”,** ja pētniecības pieteikuma iesniedzējam un sadarbības partneriem katram atsevišķi Latvijā nav nodokļu parādu, kas kopsummā ir lielāki par 150 *euro*. Atbilstību kritērijam nosaka, pārbaudot, Valsts ieņēmumu dienesta (turpmāk - VID) datu bāzē (<http://www6.vid.gov.lv/VID_PDB/NPAR>) esošo informāciju. Ņemot vērā, ka VID datu bāzē informācija par VID administrētajiem nodokļu parādiem tiek publicēta divreiz mēnesī, vērtēšanā nodokļu parāds VID datu bāzē tiek pārbaudīts VID noteiktajā publicēšanas dienā, kas ir tuvākais pēc projekta iesnieguma iesniegšanas. Pētniecības pieteikuma vērtēšanas veidlapā norāda pārbaudes datumu, ja ir, nodokļa parāda summu.  Ja tiek konstatēts, ka pētniecības pieteikuma iesniedzējam vai sadarbības partneriem Latvijā ir nodokļu parādi, kas kopsummā ir lielāki par 150 *euro*, pētniecības pieteikuma iesniegumu novērtē ar **“Jā, ar nosacījumu”** un izvirza nosacījumu veikt nodokļa parāda nomaksu. | P | P |
| 1.6. | Pētniecības pieteikuma oriģinālam ir dokumenta juridiskais spēks:  1.5.1. tas ir noformēts atbilstoši elektronisko dokumentu apriti regulējošo normatīvo aktu prasībām (attiecināms, ja pētniecības pieteikums ir iesniegts elektroniska dokumenta formā), t.sk. pētniecības pieteikums ir parakstīts ar drošu elektronisku parakstu atbilstoši normatīvajiem aktiem par elektronisko dokumentu noformēšanu, pievienojot pilnvarojumu (ja nepieciešams);  1.5.2. tas ir noformēts atbilstoši normatīvajiem aktiem, kas nosaka dokumentu izstrādāšanas un noformēšanas prasības (attiecināms, ja pētniecības pieteikums ir iesniegts papīra formā) t.sk. pētniecības pieteikuma iesniedzēja apliecinājumu parakstījis pētniecības pieteikuma iesniedzējs vai tā pilnvarota persona, pētniecības pieteikumam ir pievienots attiecīgs pilnvarojums. | 1.5.1.apakšpunktā ietvertajā kritērijā **vērtējums ir „Jā”,** ja:   * pētniecības pieteikums ir iesniegts elektroniska dokumenta formā, un tas ir parakstīts ar drošu elektronisko parakstu un apliecināts ar laika zīmogu; * pētniecības pieteikumu ir parakstījusi pētniecības pieteikuma iesniedzēja atbildīgā amatpersona; * pētniecības pieteikumam ir pievienots atbilstošs pētniecības pieteikuma iesniedzēja atbildīgās amatpersonas parakstīts pilnvarojums (pilnvara, iekšējs normatīvs akts), ja pētniecības pieteikuma iesniegumu paraksta cita persona.   Kritērija vērtēšanā izmanto VAS „Latvijas Valsts radio un televīzijas centrs” izstrādāto programmatūru „eParakstītājs” vai tīmekļa vietni <https://www.eparaksts.lv/lv/palidziba/parbaudit-edokumentu/>.  1.5.2. apakšpunktā ietvertajā kritērijā **vērtējums ir „Jā”,** ja:   * pētniecības pieteikums ir noformēts atbilstoši normatīvajiem aktiem, kas nosaka dokumentu izstrādāšanas un noformēšanas prasības; * pētniecības pieteikuma 8.sadaļu „Apliecinājums” ir parakstījusi pētniecības pieteikuma iesniedzēja atbildīgā amatpersona; * pētniecības pieteikumam ir pievienots atbilstošs pētniecības pieteikuma iesniedzēja atbildīgās amatpersonas parakstīts pilnvarojums (pilnvara, iekšējs normatīvs akts u.c.), ja pētniecības pieteikuma iesniegumu paraksta cita persona.   Ja pētniecības pieteikums pilnībā vai daļēji neatbilst kādai no attiecīgajā kritērijā noteiktajām prasībām, vērtējums ir„**Jā, ar nosacījumu”**, vienlaikus nosakot atbilstošu nosacījumu precizēt pētniecības pieteikumu. | P | P |
| 1.7. | Pētniecības pieteikuma veidlapa:  1.6.1. ir pilnībā aizpildīta latviešu valodā atbilstoši MK noteikumos par Eiropas Savienības (turpmāk – ES) fondu ieviešanas vadību noteiktajām prasībām;  1.6.2. tai ir pievienoti pētniecības pieteikumu iesniegumu atlases nolikumā noteiktie iesniedzamie dokumenti (un to 1.-3.pielikumi) un tie ir sagatavoti latviešu valodā vai tiem ir pievienots apliecināts tulkojums latviešu valodā;  1.6.3. tai ir pievienots pētniecības pieteikuma pētījuma apraksts un pēcdoktoranta dzīves gājuma apraksts (CV) angļu valodā atbilstoši SAM MK noteikumu 23.punktam (4.-5.pielikums). | **Vērtējums ir „Jā”,** ja pētniecības pieteikums atbilst šādiem nosacījumiem:   * pētniecības pieteikuma veidlapa ir sagatavota atbilstoši veidlapai, kas pievienota pētniecības pieteikuma atlases nolikumam un tā ir pilnībā aizpildīta; * pētniecības pieteikumam ir pievienoti visi pētniecības pieteikumu atlases nolikumā noteiktie iesniedzamie pielikumi; * pētniecības pieteikums ir pilnībā sagatavots latviešu valodā, tam pievienotais zinātniskās daļas apraksts un pēcdoktoranta CV ir angļu valodā.   Ja pētniecības pieteikums pilnībā vai daļēji neatbilst kādai no noteiktajām prasībām, **vērtējums ir „Jā, ar nosacījumu”**, vienlaikus nosakot atbilstošu nosacījumu precizēt pētniecības pieteikumu. | P | P |
| 1.8. | Pētniecības pieteikuma finanšu dati ir norādīti *euro.* Pētniecības pieteikuma finanšu aprēķins ir izstrādāts aritmētiski precīzi un atbilstoši pētniecības pieteikuma veidlapas prasībām. | **Vērtējums ir „Jā”,** ja pētniecības pieteikumā (tajā skaitā, 2. un 3.pielikumā) finanšu dati ir norādīti *euro* (EUR) un:   * finanšu aprēķins ir izstrādāts aritmētiski precīzi (t.i., nav matemātisku kļūdu); * finanšu aprēķins ir veikts, lietojot divus ciparus aiz komata; * finanšu aprēķins ir izstrādāts atbilstošs pētniecības pieteikuma veidlapas prasībām, tajā skaitā nodrošināta savstarpēja finansējuma apmēra atbilstība pētniecības pieteikuma 2. un 3.pielikumā (un citās sadaļās, ja attiecināms).   Ja pētniecības pieteikums pilnībā vai daļēji neatbilst minētajām prasībām,vērtējums ir **„Jā, ar nosacījumu”**, vienlaikus nosakot nosacījumu precizēt pētniecības pieteikuma iesniegumu. | P | P |
| 1.9. | Pētniecības pieteikumā paredzētais pētniecības pieteikuma apmērs atbilst SAM MK noteikumos noteiktajam pētniecības pieteikuma finansējuma apmēram. | **Vērtējums ir „Jā”,** ja pētniecības pieteikumā norādītais finansējuma apmērs nepārsniedz SAM MK noteikumu 47.punktā minēto – 133 806 *euro.*  Ja pētniecības pieteikums pilnībā vai daļēji neatbilst minētajai prasībai, **vērtējums ir „Jā, ar nosacījumu”,** vienlaikus nosakot nosacījumu precizēt pētniecības pieteikumu. | P | P |
| 1.10. | Pētniecības pieteikumā norādītā publiskā finansējuma ERAF atbalsta intensitāte nepārsniedz SAM MK noteikumos noteikto ar saimniecisku darbību nesaistīta vai ar saimniecisko darbību saistīta pētniecības pieteikuma maksimālo atbalsta intensitāti. | **Vērtējums ir „Jā”,** ja pētniecības pieteikumā norādītā ERAF atbalsta intensitāte nepārsniedz SAM MK noteikumu 42., 58. un 62.punktā noteikto. Ja pētniecības pieteikuma iesniedzējs ir zinātniskā institūcija, kas īsteno ar saimniecisko darbību nesaistītu pētniecības pieteikumu, pieļaujamā ERAF atbalsta intensitāte ir 85%. Pieļaujamā ERAF atbalsta intensitāte ar saimniecisko darbību saistīta pētniecības pieteikuma īstenošanai ir šāda:   * fundamentālo pētījumu īstenošanai 85 procenti; * rūpniecisko pētījumu veikšanai: 70 procenti pētniecības pieteikuma iesniedzējam, kas atbilst sīkā (mikro) vai mazā komersanta definīcijai; 60 procenti pētniecības pieteikuma iesniedzējam, kas atbilst vidējā komersanta definīcijai; 50 procenti pētniecības pieteikuma iesniedzējam, kas atbilst lielā komersanta definīcijai;   ERAF atbalsta intensitāti var palielināt par 15 procentpunktiem no pētniecības pieteikuma kopējām attiecināmajām izmaksām, nepārsniedzot 80 procentus no pētniecības pieteikuma kopējām attiecināmajām izmaksām, ja rūpnieciskajiem pētījumiem tiek nodrošināta pētniecības rezultātu publiska pieejamība vismaz vienā no šādiem veidiem – pētniecības rezultātu izplatīšana tehniskās un zinātniskās konferencēs un publiski pieejamās krātuvēs (datubāzes), bezmaksas programmatūras pieejamība.  Pieļaujamā publiskā finansējuma atbalsta intensitāte ar saimniecisko darbību saistīta pētniecības pieteikuma īstenošanai:  - tehnoloģiju tiesību aizsardzības atbalstam 50 procenti;  - atbalsts mācībām: 50 procenti pētniecības pieteikuma iesniedzējam, kas atbilst lielā komersanta definīcijai; 60 procenti, ja pētniecības pieteikuma iesniedzējs atbilst vidējā komersanta definīcijai, mācības tiek nodrošinātas strādājošām personām ar invaliditāti vai nelabvēlīgā situācijā esošiem darba ņēmējiem; 70 procenti pētniecības pieteikuma iesniedzējam, kas atbilst sīkā (mikro) vai mazā komersanta definīcijai.  Ja pētniecības pieteikums pilnībā vai daļēji neatbilst minētajai prasībai, **vērtējums ir „Jā, ar nosacījumu”**, vienlaikus nosakot nosacījumu precizēt pētniecības pieteikumu. | P | P |
| 1.11. | Pētniecības pieteikumā norādītais nepieciešamais līdzfinansējums ir nodrošināts no SAM MK noteikumos atļautajiem līdzekļu avotiem. | Vērtējums ir „Jā”, ja pētniecības pieteikumā norādītā līdzfinansējuma avoti atbilst SAM MK noteikumu 42.un 46.punktam:   * ja pētniecības pieteikuma iesniedzējs ir zinātniskā institūcija, kas īsteno ar saimniecisko darbību nesaistītu pētniecības pieteikumu, īstenošanai nepieciešamo nacionālo līdzfinansējumu nodrošina no pieejamā valsts budžeta finansējuma, ne vairāk kā 10 procentus; no citiem valsts zinātniskās institūcijas rīcībā esošiem līdzekļiem, tai skaitā nacionāliem publiskiem līdzekļiem, kredītresursu līdzekļiem vai ieguldījumiem natūrā, par kuriem nav saņemts publisks atbalsts un kuru vērtību ir iespējams neatkarīgi auditēt. Kopējais ieguldījums natūrā nepārsniedz piecus procentus no pētniecības pieteikuma kopējām attiecināmajām izmaksām. * ja pētniecības pieteikuma iesniedzējs ir zinātniskā institūcija vai komersants, kas īsteno ar saimniecisko darbību saistītu pētniecības pieteikumu, tā īstenošanai nepieciešamo līdzfinansējumu nodrošina no pētniecības pieteikuma iesniedzēja rīcībā esošiem līdzekļiem vai kredītresursu līdzekļiem un citiem finanšu resursiem, par kuriem nav saņemts nekāds publisks atbalsts.   Ja pētniecības pieteikums pilnībā vai daļēji neatbilst minētajai prasībai, **vērtējums ir „Jā, ar nosacījumu”,** vienlaikus nosakot nosacījumu precizēt pētniecības pieteikumu. | P | P |
| 1.12. | Pētniecības pieteikumā iekļautās pasākuma kopējās attiecināmās izmaksas, plānotās atbalstāmās darbības un izmaksu pozīcijas atbilst SAM MK noteikumos noteiktajām, t.sk. nepārsniedz noteikto izmaksu pozīciju apjomus un:  1.12.1. ir saistītas ar pētniecības pieteikuma īstenošanu;  1.12.2. ir nepieciešamas pētniecības pieteikuma iesniedzējam īstenošanai (pētniecības pieteikuma iesniedzējam norādīto darbību īstenošanai, zinātniskā mērķa grupas vajadzību nodrošināšanai, definētās problēmas risināšanai);  1.12.3. nodrošina pētniecības pieteikuma iesniedzējam izvirzītā mērķa un rādītāju sasniegšanu. | **Vērtējums ir „Jā”**, ja:   * Pētniecības pieteikumā (tajā skaitā 1.5.sadaļā) noradītās plānotās darbības atbilst SAM MK noteikumu par specifiskā atbalsta mērķa īstenošanu 33.punktā noteiktajām atbalstāmajām darbībām; * Pētniecības pieteikumā (3.pielikumā un citās sadaļās, ja attiecināms) noradītās plānotās izmaksas atbilst SAM MK noteikumu par specifiskā atbalsta mērķa īstenošanu 48.-49.punktā noteiktajām attiecināmajām izmaksām; * pētniecības pieteikumā (3.pielikumā un citās sadaļās, ja attiecināms) plānoto izmaksu apmērs nepārsniedz SAM MK noteikumu 50.-57.punktā noteiktos izmaksu ierobežojumus, tai skaitā 59.punktā ietverto nosacījumu par darba samaksu citā projektā vai darbavietā; * katrai izmaksu pozīcijai ir norādīts atbilstošs vienību skaits un atbilstošs mērvienības nosaukums; * 1.12.1.apakškritērija gadījumā, ja pētniecības pieteikumā plānotās izmaksas tieši izriet no plānotajām darbībām (t.i., bez tām nav iespējams īstenot konkrēto pētniecības darbību), to raksturo pētniecības darbību apraksts, pētījuma zinātniskās problēmas un risinājuma apraksts, arī pētījuma īstenošanas un administrēšanas personāla darbības, kas nepieciešamas, lai nodrošinātu pētniecības pieteikuma īstenošanu; * 1.12.2.apakškritērija gadījumā, ja pētniecības pieteikumā iekļautās izmaksu pozīcijas ir nepieciešamas pētniecības pieteikuma īstenošanai un to nepieciešamību pamato zinātniskās mērķa grupas vajadzības (pētniecības pieteikuma iesnieguma 1.2., 1.3., 1.4.sadaļu apraksti un citas sadaļas, ja attiecināms), pētniecības pieteikumā plānotās darbības un to ietvaros sasniedzamie rezultāti (pētniecības pieteikuma 1.1., 1.5., 1.6.sadaļu apraksti un citas sadaļas, ja attiecināms), pētniecības pieteikumā sasniedzamie uzraudzības rādītāji (pētniecības pieteikuma 1.6.sadaļas apraksts un citas sadaļas, ja attiecināms), pētniecības pieteikuma īstenošanas kapacitāte (pētniecības pieteikuma 2.1.sadaļas apraksts un citas sadaļas, ja attiecināms), pētniecības pieteikuma laika plānojums (pētniecības pieteikuma 1.pielikuma informācija un citas sadaļas, ja attiecināms), publicitāte (pētniecības pieteikuma 5.sadaļas apraksts un citas sadaļas, ja attiecināms); * 1.12.3.apakškritērija gadījumā, ja pētniecības pieteikumā plānotās izmaksas nodrošina pētniecības pieteikumā izvirzītā mērķa, rezultātu un rādītāju sasniegšanu (t.i., bez tām nav iespējams sasniegt pētniecības pieteikuma mērķi, rezultātu un izvirzītos rādītājus).   Ja pētniecības pieteikums pilnībā vai daļēji neatbilst visām SAM MK noteikumu sadaļā “IV. Atbalstāmās darbības”, “VI. Vispārējie finansēšanas nosacījumi pētniecības pieteikuma iesniedzējiem” un sadaļas “VII. Finansēšanas nosacījumi pētniecībai” attiecīgajos punktos minētajām prasībām, **vērtējums ir „Jā, ar nosacījumu”**, vienlaikus nosakot atbilstošus nosacījumus precizēt pētniecības pieteikumu. | P | P |
| 1.13. | Pētniecības pieteikuma īstenošanas termiņi atbilst SAM MK noteikumos noteiktajam pasākuma īstenošanas periodam. | **Vērtējums ir „Jā”**, ja atbilstoši pētniecības pieteikuma 1.pielikumā un 2.3.sadaļā (un citās sadaļās, ja attiecināms) sniegtajai informācijai:   * pētniecības pieteikuma iesniedzējam pieteikumā plānotās darbības plānots uzsākt pēc pētniecības pieteikuma iesnieguma iesniegšanas, ja pētniecības pieteikumam ir nesaimniecisks raksturs vai ja pētniecības pieteikumam ir saimniecisks raksturs un to īsteno sīkais (mikro), mazais, vidējais komersants; * pētniecības pieteikuma iesniedzējam pieteikumā plānotās darbības plānots īstenot ne agrāk kā līguma par pētniecības pieteikuma īstenošanu noslēgšanas dienā, ja pētniecības pieteikumam ir saimniecisks raksturs un to lielais komersants; * sadarbības partneriem pētniecības pieteikumā plānotās darbības plānots uzsākt pēc SAM MK noteikumu 21. punktā minēto sadarbības līgumu noslēgšanas, bet ne agrāk kā pēc granta pieteikuma apstiprināšanas dienas; * pētniecības pieteikuma īstenošanas termiņš nepārsniedz SAM MK noteikumu 31.punktā noteikto pētniecības pieteikuma īstenošanas periodu - t.i., ne ilgāk kā 36 mēneši pēc līguma par pētniecības pieteikuma īstenošanu noslēgšanas dienas; * nodrošināta pētniecības pieteikuma 2.pielikumā norādītā finansēšanas plāna savstarpēja atbilstība ar pētniecības pieteikuma īstenošanas termiņu.   Ja pētniecības pieteikuma iesniegums pilnībā vai daļēji neatbilst visām SAM MK noteikumu 21., 31. un 68.punktā minētajām prasībām, **vērtējums ir „Jā, ar nosacījumu”**, vienlaikus nosakot atbilstošus nosacījumus precizēt pētniecības pieteikumu. | P | P |
| 1.14. | Pētniecības pieteikumā plānotie sagaidāmie rezultāti un uzraudzības rādītāji:  1.14.1. ir precīzi definēti;  1.14.2. ir pamatoti;  1.14.3. ir izmērāmi;  1.14.4. sekmē SAM MK noteikumos noteikto iznākuma rādītāju sasniegšanu. | **Vērtējums ir „Jā”**, ja:   * pētniecības pieteikuma 1.5.sadaļā (un citās sadaļās, ja attiecināms) katrai darbībai ir norādīts pamatots (skaidri izriet no attiecīgās darbības), precīzi definēts un izmērāms rezultāts, kas katras pētniecības pieteikuma darbības rezultātā tiks sasniegts; * ja pētniecības pieteikuma 1.6. sadaļā (un citās sadaļās, ja attiecināms) ir norādīti pamatoti (skaidri izriet no projekta darbībām), precīzi definēti un izmērāmi pētniecības pieteikuma uzraudzības rādītāji. Tie veicina SAM MK noteikumu mērķa īstenošanu 6.2.punktā noteikto iznākuma rādītāju sasniegšanu: * atbalstītajās vienībās izveidoto jaunu pētnieku amata vietu skaits pilna darba laika ekvivalenta izteiksmē – 384; * zinātnisko rakstu skaits, kuru izstrādei un publicēšanai sniegts atbalsts pētniecības pieteikumu ietvaros – 1 280; * jauno produktu un tehnoloģiju skaits, kas ir komercializējami un kuru izstrādei sniegts atbalsts pētniecības pieteikuma ietvaros – 416; * piesaistītās privātās investīcijas pētniecības pieteikuma īstenošanai – 3 200 000 *euro*; * komersantu skaits, kuri sadarbojas ar pētniecības institūcijām – 100;   Ja pētniecības pieteikums pilnībā vai daļēji neatbilst visām minētajām prasībām, **vērtējums ir „Jā, ar nosacījumu”**, vienlaikus nosakot atbilstošus nosacījumus precizēt pētniecības pieteikumu. | P | P |
| 1.15. | Pētniecības pieteikumā plānotie publicitātes un informācijas izplatīšanas pasākumi atbilst Vispārējās regulas[[4]](#footnote-4) nosacījumiem, Ministru kabineta noteikumos “Kārtība, kādā nodrošina komunikāciju un vizuālās identitātes prasības Eiropas Savienības struktūrfondu un Kohēzijas fonda ieviešanā 2014.-2020.gada plānošanas periodā” noteiktajam. | **Vērtējums ir „Jā”**, ja pētniecības pieteikuma 5.sadaļā (un citās sadaļās, ja attiecināms) norādītie informatīvie un publicitātes pasākumi atbilst Eiropas Parlamenta un Padomes 2013.gada 17.decembra Regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006” (115.pants un XII pielikums) nosacījumiem, Ministru kabineta 2015.gada 17.februāra noteikumos Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana” noteiktajam, t.i.:   * Pētniecības pieteikuma zinātniskā mērķa grupa, kas piedalās pētniecības pieteikuma darbību īstenošanā, tiek informēta, ka pasākums tiek līdzfinansēts no ERAF; * sabiedrībai viegli redzamā vietā, piemēram, pie ēkas ieejas, paredzēts izvietot vismaz vienu plakātu ar informāciju par pētniecības pieteikumu (minimālais izmērs A3), tostarp par finansiālo atbalstu no ERAF; * pētniecības pieteikuma iesniedzēja tīmekļa vietnē ir paredzēts publicēt aprakstu par pētniecības pieteikuma īstenošanu, tostarp tā mērķi un rezultātiem, uzsverot no ERAF saņemto finansiālo atbalstu. Informācijas aktualizēšana pētniecības pieteikuma iesniedzēja tīmekļa vietnē par pētniecības pieteikuma īstenošanu paredzēta ne retāk kā reizi trijos mēnešos; * norādītajiem informācijas un publicitātes pasākumiem ir sniegts pasākuma apraksts (t.i., ko šis pasākums ietver, kas to īstenos, cik bieži), īstenošanas periods (piemēram, visu pētniecības pieteikuma īstenošanas laiku, konkrētus gada ceturkšņus), kā arī pasākumu skaits.   Ja pētniecības pieteikums pilnībā vai daļēji neatbilst minētajos normatīvajos aktos noteiktajām prasībām, **vērtējums ir „Jā, ar nosacījumu”**, vienlaikus nosakot nosacījumu precizēt publicitātes un informācijas izplatīšanas pasākuma veidu, aprakstu vai īstenošanas periodu. | P | P |
| 1.16. | Pētniecības pieteikumā ir:  1.15.1. identificēti, aprakstīti un izvērtēti projekta riski;  1.15.2. novērtēta to ietekme un iestāšanās varbūtība;  1.15.3. noteikti riskus mazinošie pasākumi. | **Vērtējums ir „Jā”**,, ja pētniecības pieteikumā ir veikta visu pētniecības pieteikuma 2.4.sadaļā (un citās sadaļās, ja attiecināms) noteikto risku (finanšu, īstenošanas, rezultātu un uzraudzības rādītāju sasniegšanas un administrēšanas riski) izvērtēšana, ir norādīta katra riska ietekme (augsta, vidēja, zema) un iestāšanās varbūtība (augsta, vidēja, zema), kā arī ir izstrādāts pamatots pasākumu plāns šo risku novēršanai, t.i., ir aprakstītas visu minēto risku novēršanas aktivitātes un pasākumu plāns ir pamatots.  Ja pētniecības pieteikums pilnībā vai daļēji neatbilst visām minētajām prasībām, **vērtējums ir „Jā, ar nosacījumu”**, vienlaikus nosakot atbilstošus nosacījumus precizēt pētniecības pieteikumu. | P | P |
| 1.17. | Pēcdoktorants atbilst pasākuma mērķa grupai izvirzītajām prasībām, kas noteikta SAM MK noteikumos. | **Vērtējums ir „Jā”**, ja pēcdoktorants atbilst pasākuma mērķa grupai izvirzītajām prasībām, kas noteiktas SAM MK noteikumu par specifisko atbalsta mērķi 2.9.punktam – Latvijas vai ārvalstu zinātnieks, kas doktora grādu ieguvis ne vairāk kā piecus gadus pirms pētniecības pieteikuma iesniegšanas termiņa. Šo periodu var pagarināt par posmu līdz diviem gadiem, ja personai ir pamatots iemesls: bērna kopšanas atvaļinājums vai pārejoša darbnespēja.  Ja pētniecības pieteikums pilnībā vai daļēji neatbilst visām minētajām prasībām, **vērtējums ir „Jā, ar nosacījumu”**, vienlaikus nosakot atbilstošus nosacījumus precizēt pētniecības pieteikumu. | P | P |
| 1.18. | Pētniecības pieteikuma iesniedzēja sadarbības partneris atbilst SAM MK noteikumos noteiktajām prasībām. | **Vērtējums ir „Jā”**, ja pētniecības pieteikuma īstenošanā izvēlētais sadarbības partneris atbilst SAM MK noteikumu 20. noteiktajām prasībām - t.i., pētniecības pieteikumu var īstenot partnerībā ar ārvalsts vai Latvijas zinātnisko institūciju, augstskolu vai komersantu (turpmāk – sadarbības partneris), kas uzņem pēcdoktorantu un nodrošina pieeju infrastruktūrai vai cilvēkresursiem pētniecības pieteikuma ietvaros nepieciešamo pētījumu īstenošanai (negūstot ekonomiskās priekšrocības un intelektuālā īpašuma tiesības, kas izriet no pētniecības pieteikuma pētījuma ietvaros veiktajām darbībām). Pētniecības pieteikuma iesniedzējs un sadarbības partneris atbilst šādām SAM MK noteikumu 22.punktā izvirzītajām prasībām: uz tiem neattiecas līdzekļu atgūšanas rīkojums, kas minēts Komisijas Regulas Nr. [651/2014](http://eur-lex.europa.eu/eli/reg/2014/651?locale=LV) 1. panta 4. punkta "a" apakšpunktā; tie nav nonākuši finansiālās grūtībās atbilstoši šo noteikumu 2.6.apakšpunktā noteiktajam; ja kāda no nozarēm, kurā darbojas pētniecības pieteikuma iesniedzējs vai sadarbības partneris, nav atbalstāma, un pētniecības pieteikuma iesniedzējs vai sadarbības partneris pretendē uz pētniecības pieteikuma īstenošanu atbalstāmajā nozarē, pētniecības pieteikuma iesniedzējs pētniecības pieteikuma ietvaros skaidri nodala darbības atbalstāmajās nozarēs un ar to īstenošanu saistītās finanšu plūsmas no citu nozaru darbībām un finanšu plūsmām pētniecības pieteikuma īstenošanas laikā un trīs gadus pēc pētniecības pieteikuma īstenošanas, ja pētniecības pieteikuma iesniedzējs atbilst sīkā (mikro), mazā vai vidējā komersanta definīcijai, bet piecus gadus pēc pētniecības pieteikuma īstenošanas, ja tas atbilst lielā komersantu definīcijai vai, ja pētniecības pieteikuma iesniedzējs īsteno ar saimniecisko darbību nesaistītu pētniecības pieteikumu; ja pētniecības pieteikuma iesniedzējs veic gan saimnieciskas darbības, gan darbības, kam nav saimniecisks raksturs, tas nodala darbību veidus un to izmaksas, finansējumu un ieņēmumus tā, lai efektīvi novērstu saimnieciskās darbības šķērssubsidēšanu.  Ja pētniecības pieteikuma iesniegums pilnībā vai daļēji neatbilst visām minētajām prasībām, **vērtējums ir „Jā, ar nosacījumu”**,vienlaikusnosakot nosacījumu pētniecības pieteikuma īstenošanā tādus sadarbības partnerus, kas atbilst SAM MK noteikumu 20.punktā noteiktajām prasībām. | P | P |
| 1.19. | Pētniecības pieteikumam pievienots komersanta vai nozaru asociācijas atzinums. | **Vērtējums ir „Jā”,** ja pētniecības pieteikumam pievienots komersanta vai nozaru asociācijas atzinums atbilstoši SAM MK noteikumu 25.3.punktā noteiktajām prasībām - t.i., pētniecības pieteikumam pievieno komersanta vai komersantu koleģiālas institūcijas atzinumu, kas pamato konkrētā pētniecības pieteikuma ietvaros veicamā pētījuma nozīmību attiecīgās zinātnes vai tautsaimniecības nozares, vai komersanta attīstībai. Gadījumā, ja komersants ir pētniecības pieteikuma iesniedzējs un pētniecības pieteikuma iesniegumā ir sniegts pamatojums pētījuma nozīmībai attiecīgās zinātnes vai tautsaimniecības nozares, vai komersanta attīstībai, pētniecības pieteikuma iesniegumam nav papildus jāpievieno komersanta vai komersantu koleģiālas institūcijas atzinums. Šī prasība neattiecas uz pētniecības pieteikumiem, kas pētniecības pieteikuma ietvaros īsteno šo noteikumu 33.1.1.apakšpunktā noteikto fundamentālo pētījumu.  Ja pētniecības pieteikums pilnībā vai daļēji neatbilst visām minētajām prasībām, **vērtējums ir „Jā, ar nosacījumu”,** vienlaikus nosakot prasību pētniecības pieteikumam pievienot komersanta vai nozaru asociācijas atzinumu. | P | P |

|  |  |  |  |  |
| --- | --- | --- | --- | --- |
| **2. ATBILSTĪBAS KRITĒRIJI** | | **Skaidrojums atbilstības noteikšanai** | **Kritērija ietekme uz lēmuma pieņemšanu**  (P, N) | |
| **Eksperta individuālais vērtējums** | **Konsolidētais vērtējums** |
| 2.1. | Pētniecības pieteikuma gatavība uzsākšanai. | **Vērtējums ir „Jā”,** ja pētniecības pieteikuma 1.2.sadaļā vai citās sadaļās (ja attiecināms) ir sniegta informācija, kas pamato SAM MK noteikumu 25.punktā ietvertā nosacījuma izpildi, ti., pētniecības pieteikuma iesniedzējs ir:   * izstrādājis skaidru, iepriekš noteiktu un publiski pieejamu, nediskriminējošu un atbilstošu cilvēkresursu attīstības plānam un pētniecības programmai pēcdoktorantu pieteikumu atlases kārtību, * atbilstosi šai kārtībai veicis pēcdoktoranta atlasi, * vienojies ar pēcdoktorantu par granta pieteikuma saturu, tehniskās un finansiālās sadarbības nosacījumiem, pušu tiesībām, pienākumiem un atbildību, un pētniecības pieteikuma rezultātu izmantošanas, ieviešanas un komercializācijas nosacījumiem.   Ja pētniecības pieteikums pilnībā vai daļēji neatbilst visām minētajām prasībām, **vērtējums ir „Jā, ar nosacījumu”**, vienlaikus nosakot atbilstošus nosacījumus precizēt pētniecības pieteikumu. | P | P |
| 2.2. | Pētniecības pieteikuma mērķis atbilst SAM MK noteikumos noteiktajam mērķim. | **Vērtējums ir „Jā”,** ja pētniecības pieteikuma 1.2.sadaļā vai citās sadaļās (ja attiecināms) ir sniegta informācija, kas pamato pētniecības pieteikuma mērķa atbilstību SAM MK noteikumu 3.punktā noteiktajam, t.i.,:   * paredz attīstīt pēcdoktoranta prasmes un palielināt zinātnisko kapacitāti, kā arī pētniecības kompetenču pilnveidošanu, * nodrošina pēcdoktoranta karjeras uzsākšanas iespējas zinātniskajās institūcijās vai pie komersantiem, * nodrošina cilvēkresursu atjaunotni un kvalificētu speciālistu skaita pieaugumu.   Ja pētniecības pieteikums pilnībā vai daļēji neatbilst visām minētajām prasībām, **vērtējums ir „Jā, ar nosacījumu”**, vienlaikus nosakot atbilstošus nosacījumus precizēt pētniecības pieteikumu. | P | P |
| 2.3. | Specifiskā atbalsta mērķa pasākumu ietvaros īstenoto projektu darbību papildinātība. | **Vērtējums ir „Jā”,** ja pētniecības pieteikuma 1.3., 2.5.sadaļā vai citās sadaļās (ja attiecināms) sniegta informācija par to:   * kā pētniecības virziena attīstība paredzēta zinātniskās institūcijas attīstības stratēģijā un pētniecības programmā 2015.-2020.gadam vai komersanta darbības plānos; * kādi pētniecības pieteikuma iesniedzējam ir saistītajie projekti, t.sk. gan Valsts budžeta, gan ES fondu, gan saimnieciskos līgumus, kuru zinātniskie pētījumi un zinātniskais virziens sinerģē ar pētniecības pieteikuma zinātnisko mērķi. Ir norādīti projekti, no kuriem tiek finansēts pētniecības pieteikuma izpildītāja (pēcdoktoranta) zinātniskā/tautsaimniecības nozares konsultanta un atbalsta personāla darba alga un pētījumi.   Ja pētniecības pieteikums pilnībā vai daļēji neatbilst visām minētajām prasībām, **vērtējums ir „Jā, ar nosacījumu”**, vienlaikus nosakot atbilstošus nosacījumus precizēt pētniecības pieteikumu. | P | P |
| 2.4. | Pētniecības pieteikuma sasniegto rezultātu ilgtspēja. | **Vērtējums ir „Jā”,** ja pētniecības pieteikuma 3.3., 6.1 un 6.2.sadaļā vai citās sadaļās (ja attiecināms) pētniecības pieteikuma iesniedzējs apraksta un pamato sasniegto rezultātu ilgtspēju vismaz piecus gadus pēc pētniecības pieteikuma pabeigšanas, nodrošinot pētniecības pieteikuma pētniecības virziena attīstību un izveidotās darbavietas ilgtspēju:   * apraksta un pamato pētniecības pieteikuma ilgtspēju, t.i., kā pētniecības pieteikuma iesniedzējs nodrošina sasniegto rezultātu ilgtspēju vismaz 5 (piecu) gadus pēc pētniecības pieteikuma pabeigšanas, **izveidotās darbavietas ilgtspēju** atbilstoši SAM MK noteikumu 73. punktam un 6.2.apakšpunktā noteiktajiem uzraudzības rādītājiem. Apraksta, kā tiks turpināta pētniecības pieteikumā uzsāktā pētnieciskā virziena attīstība (zinātniskās institūcijas aprakstā iekļauj pamatojumu uz izstrādātajām stratēģijām un pētniecības programmā 2014-2020 iekļautajiem pētniecības virzieniem), nodrošinot zinātnisko raktu skaita, kas publicēti augstas citējamības žurnālos, skaita pieaugumu atbilstoši VSS nostādnēm, prioritāšu īstenošanu un specializācijas jomu attīstību un SAM MK noteikumu 6.2. apakšpunktā noteiktajiem uzraudzības rādītājiem, kā arī norāda, kā tiks organizēta tehnoloģisko tiesību (nemateriālo aktīvu), kas iegūta no pētniecības pētniecisko darbību veikšanas, iegūšana, apstiprināšanām, aizstāvēšana un uzturēšana (ja attiecināms). * apraksta, kā pētniecības pieteikuma iesniedzējs nodrošina sasniegto rezultātu ilgtspēju vismaz 5 (piecu) gadus pēc pētniecības pieteikuma pabeigšanas, **nodrošinot pieteikuma pētniecības virziena attīstību** atbilstoši SAM MK noteikumu 73. punktam (zinātniskās institūcijas aprakstā iekļauj pamatojumu uz izstrādātajām stratēģijām un pētniecības programmā 2014-2020 iekļautajiem pētniecības virzieniem). Apraksta, kā tiks nodrošināta pētniecības pieteikumā uzsāktā pētnieciskā virziena attīstība, turpmākie pētījumi, iegūto zināšanu un tehnoloģiju pārnese, pētniecības pieteikuma zinātniskā mērķa grupas informēšana un iespējamā sadarbība.   Ja pētniecības pieteikums pilnībā vai daļēji neatbilst visām minētajām prasībām, **vērtējums ir „Jā, ar nosacījumu”**, vienlaikus nosakot atbilstošus nosacījumus precizēt pētniecības pieteikumu. | P | P |
| 2.5. | Pētniecības pieteikumā paredzētās specifiskās darbības veicina horizontālā principa “Vienlīdzīgas iespējas” (dzimumu līdztiesība, invaliditāte un etniskā piederība) ievērošanu. | **Vērtējums ir „Jā”,** ja pētniecības pieteikuma 3.1.sadaļā vai citās sadaļās (ja attiecināms) pētniecības pieteikuma iesniedzējs apraksta pētniecības pieteikumā paredzētās specifiskās darbības un tās veicina horizontālā principa “Vienlīdzīgas iespējas” (dzimumu līdztiesība, invaliditāte un etniskā piederība) ievērošanu:   * veicina dzimumu līdztiesību, * veicina personu ar invaliditāti tiesību ievērošanu un iekļaušanu, * veicina nediskrimināciju etniskās piederības dēļ, * nediskrimināciju vecuma dēļ.   Ja pētniecības pieteikums pilnībā vai daļēji neatbilst visām minētajām prasībām, **vērtējums ir „Jā, ar nosacījumu”**, vienlaikus nosakot atbilstošus nosacījumus precizēt pētniecības pieteikumu. | P | P |

1. 2016.gada 19.janvāra Ministru kabineta noteikumiem Nr. 50 “Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.2. pasākuma „Pēcdoktorantūras pētniecības atbalsts” īstenošanas noteikumi” (<http://www.likumi.lv/xxx>) (in Latvian). [↑](#footnote-ref-1)
2. Zinātnes, tehnoloģijas attīstības un inovācijas pamatnostādnes 2014.-2020.gadam. Vietne: <http://polsis.mk.gov.lv/documents/4608> [↑](#footnote-ref-2)
3. Ministru kabineta 2016.gada 19.janvāra noteikumi Nr. 50 “Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.2. pasākuma „Pēcdoktorantūras pētniecības atbalsts” īstenošanas noteikumi” [↑](#footnote-ref-3)
4. Eiropas Parlamenta un Padomes 2013.gada 17.decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006. [↑](#footnote-ref-4)